**Referat af møde i Stiftsrådet**

**torsdag den 9. september 2021 kl. 16.00**

|  |
| --- |
| **Sted**  Vor Frue Kloster, Hestemøllestræde 3 A, Helsingør |
| **Mødedeltagere**  Biskop Peter Birch, domprovst Eva Tøjner Götke, provst Grete Bøje, sognepræst Per Melhof, sognepræst Kim Eluf Fischer Nielsen, Søren Ødum Nielsen – Kgs. Lyngby provsti, Otto Rühl – Helsingør Domprovsti, Verner Bech – Hillerød provsti, John Theil Münster – Rudersdal provsti, Tove Wissing Bahne – Rødovre-Hvidovre provsti, Hans-Henrik Nielsen – Ballerup-Furesø provsti, Mogens Kühn Pedersen – Gladsaxe-Herlev provsti, Birgit Sommer – Frederiksværk Provsti, Jens Bache – Gentofte provsti, Michael Georg Clan - Fredensborg provsti; Niels Neerup Villumsen – Høje Taastrup provsti |
| **Afbud**  Cecilia Lotko Pontoppidan, Birthe Larsen, Benny Strømberg Klitbo |
| **Fra stiftsadministrationen**  Stiftskontorchef Annette Nordenbæk, økonomisk specialkonsulent Morten Stützer, stiftsfuldmægtig Ole K. Nielsen og juridisk specialkonsulent Marianne Carstensen (ref.) |

|  |
| --- |
| **1. Godkendelse af dagsorden**  Dagsordenen blev godkendt. |
| 2. Præsentation af den nye stiftskonsulent i Helsingør Stift  Birgitte Stoklund Larsen indtræder pr. 1. oktober 2021 i den nyoprettede stilling, der i vidt omfang er en videreførelse af stillingen som teologisk konsulent med supplement af funktionen som samskabelseskonsulent og koordinator af de øvrige konsulenters arbejde  Peter Birch præsenterede stiftskonsulent Birgitte Stoklund Larsen i stillingen som 75% stiftskonsulent. Birgitte vil søge ledige sognepræstestillingskvoter på 25%, således at hun beskæftiges på fuld til. En stilling som sognepræst vil være en vigtig del.  Birgitte Stoklund Larsen fortalte om sig selv. Hun kommer fra en ansættelse som generalsekretær i Bibelselskabet og har beskæftiget sig meget med kristendom og kommunikation i en bredere sammenhæng. Arbejdet med Bibelen, Højskolesangbogen og avisen har været de tre del af BSL’s arbejdsliv. Stillingen handler om at koordinere konsulenternes arbejde mht. strategi og organisering af dette arbejde. Samskabelse er en vigtig del, selv om selve ordet måske er omdiskuteret. Man skal arbejde sammen med dem man kan arbejde sammen med, ikke noget med at fortælle andre hvordan tingene skal være. Afhjælpe ensomhed blandt ældre i et lokalområde fx  BSL vil danne sig et billede af hvad der skal i Helsingør Stift. Det teologiske – stiftskurser, netværksgrupper for forskellige personalegrupper mv – er vigtigt. Der er forskellige og høje forventninger som BSL vil søge at leve op til.  Har aldrig virket som sognepræst, kun ulønnet hjælpepræst, og glæder sig til denne del af arbejdet. BSL tiltræder pr. 1. oktober 2021.  Søren Ødum bragte ønsket om teologi for lægfolk på banen – til overvejelse.  BSL blev budt velkommen. |
| **3. Referat af det ordinære stiftsrådsmøde den 20. maj 2021 til god-**  **kendelse**  Referatet blev godkendt. |
| **4. Referat af Stiftsrådets strategidrøftelser den 24. juni 2021 til god-**  **kendelse**  Referatet blev godkendt. |
| **5. Meddelelser**  **-** ved formanden  - ved biskoppen  - ved stiftskontorchefen  **Formanden**  Der skal vælges nye repræsentanter til det mellemkirkelige råd, i næste periode.  **Biskoppen**  Bød velkommen til den nye domprovst Eva Tøjner Götke og udtrykte sin glæde over at hun nu er på plads i stillingen.  ETG fortalte om sig selv at hun har 30 års præstearbejde bag sig, i HEL og i Odense, og har også været næstformand i Præsteforeningen så hun har set folkekirken fra et andet mere overordnet perspektiv. Vil bare præstens perspektiv mht. rammerne for menighedsrådsarbejdet, er blevet vældigt godt modtaget. Takkede for velkomsten.  Samtlige udlandspræster i DSUK var på besøg i sidste uge ifm deres årlige møde, talte om erfaringer under forskellige himmelstrøg, især under coronaperioden. Lidt bagtanker om at have præsentere HEL for dem som et godt stift med gode embeder og sogne.  I næste uge kommer alle fra pastoralseminariet på besøg det meste af en hel dag, til drøftelser med PB og præster i HEL med forskellige vilkår.  Stiftspræstekurset er netop overstået, ubrugt bevilling blev brugt til en tur til Bornholm med 120 præster, som var meget glade for at se hinanden igen og for igen at kunne mødes til faglig inspiration.  Folkekirkens Nødhjælp har 100 års jubilæum næste år. HEL’s festgudstjeneste i den anledning blev den 18. sept. 2022.  Der kommer en konference om resultatet af undersøgelsen om dåbspraksis- og teologi d. 25. november 2021.  Der har ikke været nogen ordinationer siden sidst, men det forventes at der snart kommer, sandsynligvis i oktober.  Provstestillingen i Rudersdal bliver snart opslået, da Grete Bøje har valgt at gå på pension med udgangen af oktober. PB takkede GB for indsatsen i de mange år som provst. Ansættelse af en ny forventes pr. 1. januar 2022.  PB takkede alle for festgudstjenesten d. 29. august, det var en stor fornøjelse, også fordi vi var fri for alle restriktioner, især mht. at synge. Det havde været bevægende at høre hvor smukt der blev sunget.  Der er p.t. 3-4 ubesatte præstestillinger og der bliver holdt orienteringsmøder. Ansøgerantallet er vigende. Der havde været 11 til den seneste, men det var et godt felt.  **Stiftskontorchefen**  Bød velkommen til Ole Koed Nielsen, der blev ansat i går som ny stiftsjurist og afløser Marianne Carstensen, der har været midlertidig afløser for Mirja Bramsen.  Alle er glade for at være endeligt tilbage på kontorerne.  Der er en ledig HK-stilling pr. 1. oktober som skal opslås.  Der kommer 2 gå-hjem-møder i efteråret, det ene i Ballerup som Hans-Henrik Nielsen har været med til at stable på benene. Det er først spørgetid, derefter egentlig undervisning i især byggesager og kirkefunktionærområdet.  Tak for alle ”roserne” som stiftsadministrationen har fået vedr. festgudstjenesten, og AN takkede også alle de frivillige og domkirkens personale.  Der er forbrugt næsten et helt årsværk på bispevalg, bispeordination og festgudstjeneste. Erfaringerne bliver givet videre til de stifter der står for at skulle have ny biskop. Dette giver også en form for samskabelse. |
| **Beslutningspunkter:** |
| **6. Fastansættelse af mediekonsulent Malene Bjerre**  Bilag: Udtalelse fra af 14. juni 2021 fra Medie- og Kommunikationsudvalget  Stillingen er p.t. en fuldtidsstilling iht. AC-overenskomsten, midlertidigt ansat, fornyet 1 gang og udløber snart. Mht. den fysiske arbejdsplads skal det sikres at MB skal være fysisk tilgængelig for HEL-administrationen, dvs en større del eller måske hele arbejdstiden her.  MB er og har hele tiden været til rådighed som konsulent for de forskellige menighedsråd.  Stiftsrådet besluttede at MB skal fastansættes. |
| **7. Rektor Hans Christian Hein v/Løgumkloster Kirkemusikskole**  Anmodning om at Stiftsrådet udpeger 1 medlem af et menighedsråd i Helsingør Stift til at deltage i et aftagerpanel, som de 3 kirkeskoler i Roskilde, Vestervig og Løgumkloster efter aftale med ministeriet gerne vil etablere. Det udpegede medlem af et menighedsråd tænkes at være et lægt medlem og ikke et medlem af bestyrelsen i Landsforeningen.  Bente Frimodt-Møller, Gentofte MR bliver opfordret. Jens Bache vender tilbage. |
| **8. Status for stiftsmidlerne**  Bilag: Oversigt over stiftsmidler og kapitalopgørelse for Helsingør Stift  Morten Stützer orienterede: Udlånsprocenten fortsætter med at stige og udgør 85,0% pr. 30. juni 2021 – op fra 79,4% ved årets start, og har nået højeste niveau siden 2013. Restbevillingerne er faldet med ca. 29 mio.kr. siden årets start, så væksten i udlånsprocenten skyldes primært udbetalinger på allerede kendte lån og ikke nye lån.  Samlet en negativ likviditetsforskydning i 1. halvår på -17,5 mio.kr. – heraf 4,1 mio.kr. i 2. kvartal.  Budskabet er derfor uændret, at likviditeten må forventes at komme under pres i løbet af 2022 eller 2023. Hvis likviditetsestimatet kan stå til troende. Den kvikke læser vil – hvis man er så ufin - have bemærket, at i estimatet pr. 31. marts var forventningen at indeståendet ville være negativt i 3. kvartal 2022. Nu er det skubbet til 1. kvartal 2023. Det ændrer næppe ved den overordnede konklusion.  Frem til d.d. i 3. kvartal er den negative likviditetsforskydning fortsat og har udgjort – 4,6 mio.kr. Dette er sammensat af udbetalinger på 10,8 mio.kr. på lån, indbetalte tilgodehavender på 2,5 mio.kr. og 3,7 mio.kr. indbetalt på gravsteder.  Senere i september påbegyndes konverteringen til KAS 2.0 (nyt/opdateret økonomisystem). Dette forventes at medføre en lukkeperiode på minimum 3 uger, hvilket kommer til at påvirke udbetalinger og bevilling af nye lån. Menighedsråd med igangværende lån er derfor blevet kontaktet og anmodet dem om at fremskynde eventuelle udbetalinger, så de kan håndteres inden lukkedatoen.  Ind- og udbetalinger vil selvfølgelig efterfølgende kunne bogføres på plads med korrekt dato, men likviditeten pr. 30/9 kan måske blive påvirket ekstraordinært, som følge af fremrykkede udbetalinger.  Hans-Henrik Nielsen orienterede om at der forventes et nyt KAS/GIAS-system i løbet af det nye år. |
| **9. Bindende stiftsbidrag – 2021**  Bilag: Budgetopfølgning pr. 30. juni 2021  MS orienterede: Samlet et overskud på t.kr. 222 i forhold til et periodiseret forventet overskud på t.kr. 130.  Merforbrug på enkelte poster, som alle vedrører løn. En del af disse afvigelser skyldes feriepengereguleringer, som til dels er rettet op efter registreret sommerferie. Derudover er mediekonsulenten påvirker af en lønregulering/kvalifikationstillæg og et engangsvederlag.  Kursusaktiviteten har været minimal (ikke eksisterende), hvorfor en del af budgetafvigelsen vil kunne ”corona-forklares”. Der forventes dog et noget højere aktivitetsniveau i den resterende del af året.  Et estimat for den resterende del af året med indregninger af ændringer i konsulentsammensætningen og diverse bevillinger udviser et forventet underskud på mellem kr. 100.000 og 200.000.  Så et stykke vej fra kr. 930.000 i underskud, men dog et underskud, hvilket vil reducere overførslerne fra tidligere år til omkring 1,5-1,6 mio.kr. |
| **10. Drøftelse af strategipapir på baggrund af drøftelserne på stiftsrådsmødet den 24. juni 2021**  Bilag: Sammendrag af drøftelserne v/ Peter Birch  PB’s notat er en sammenskrivning af de flipovers der blev lavet på mødet d. 24/6.  Vi står lidt i et vadested da der er valg til stiftsrådet i efteråret, sådan at det nye stiftsråd tiltræder pr. 1. november 2021.  PB har haft møde med fem præster der arbejder med migranter/nydanskere/expats, der mundede ud i ønsket om at nedsætte en arbejdsgruppe.  Marianne Fischers ansættelse er for så vidt udløbet men der lægges op til at forlænge hendes konsulentdel.  Der er nedsat et samtaleforum vedr. det gode samvirke med 8 forskellige repræsentanter fra rejseholdet, arbejdsmiljørepræsentanter og distriktsforeninger, som har holdt møde. Pernille Nærvig fungerer som forummets sekretær, mens Stefanie Laursen bistår som juridisk fagperson.  Derudover laver Pernille Nærvig i dette efterår interviews med præster om de typiske konfliktkilder og om hvordan man opretholder og/eller genfinder motivationen i sit præstearbejde. Dette vil blive givet videre til arbejdsmiljøorganisationen.  Der arbejdes således intenst på flere fronter med at bedre arbejdsmiljøet.  Verner Bech nævnte arbejdsmiljøet for andre personalegrupper end præsterne, hvilket PB var enig i.  PB vil bede om at afrapportering fra samtaleforummet som så skal videreformidles af kommunikationsafdelingen.  Folkekirkens ArbejdsmiljøRådgivning er konfliktløsende i mange sammenhænge.  Kim Fischer opfordrede til at der også tænkes i forebyggelsesinitiativer. Dette kan stiftsrådet godt gå ind i.  PB var enig, og dette emne er også inde over i samtaleforummet, ligesom det er aftalt, at Rejseholdet i efteråret 21/foråret 22 besøger provstikonventer for at facilitere samtaler om kollegialitet og godt arbejdsmiljø.  VB påpegede den manglende koordination på MUS-området. SØ mente at det kunne tages op i forskellige sammenhænge.  ETG foreslog at man kunne samle kontaktpersonerne på tværs og koordinere på den måde. Grete Bøje orienterede om at man har uformelle erfa-grupper mellem kontaktpersoner. Dette findes ikke alle steder.  Stiftsrådet besluttede at forlænge den voksenpædagogiske konsulents ansættelse året ud (eller til 30. juni 2022?, jf PB’s notat). |
| **11. Drøftelse af målsætninger for kommunikationsafdelingens arbejde**  Bilag a: ”Tre målsætninger for kommunikationsafdelingens arbejde”  Bilag b: ”Oplæg til stiftsråd. Behov for yderligere ansættelse i kommunikationsafdelingen”  KF mindede om de små sogne, som ikke har nogen kommunikationsafdeling, hvor mange budskaber kan være ”en stor mundfuld”.  Udtrykket ”moderne” blev drøftet – man kunne evt. skrive ”nutidens” – samt det faktum at udviklingen går hurtigt, sådan at folkekirken kan kommunikere via mange forskellige kanaler og platforme.  PB nævnte at der var lagt mange eksempler på grøn omstilling op på hjemmesiden, også dem man kan lære af.  Stiftsrådet besluttede at opnormere kommunikationsområdet med en fuldtidsstilling. |
| **12. Konference om folkekirkens liturgiarbejde d. 13. nov. i Fredericia**    Der er plads til tre deltagere ud over formanden, biskoppen og domprovsten.  Bilag: Invitation med program. Svarfrist er d. 15. september 2021.  Tilmelding sker via linket i invitationen.  Ved tilmelding bedes dette venligst oplyst til stiftsrådets formand og til stiftsadministrationen.  GB udtrykte undring over at provsterne ikke var inviteret.  Stiftsrådet besluttede at udpege den provst, der bliver valgt af provsterne på provstemødet 2. okt.  Mogens Kühn deltager også. |
| **13. Fællesfondens Budgetsamråd / Bibliariet**  Orientering ved Hans-Henrik Nielsen.  Peter Birch fremlægger sine drøftelser med provstekredsen.  Bilag a: Slides om omprioriteringspuljen.  Bilag b: Udtalelse fra religionspædagogisk konsulent Camilla Eriksen vedr. Bibliariet  HHN orienterede om omprioriteringsansøgninger.  Stiftsrådet besluttede at støtte ansøgning nr. 1 (FAR)  Vedr. ansøgning nr. 2 er planen at lave et sekretariat der skal dokumentere folkekirkens arbejde inden for grøn omstilling. Stiftsrådet besluttede at støtte ansøgning nr. 2.  Stiftsrådet besluttede at støtte ansøgning nr. 3, opgradering af DAP’en.  Stiftsrådet besluttede at støtte ansøgning nr. 5, Folkekirkemøde 2022  Stiftsrådet besluttede ikke at støtte ansøgning nr. 6, FUV Kirkestatistik  Stiftsrådet besluttede at støtte ansøgning nr. 7, Skt. Petri  Stiftsrådet besluttede at støtte ansøgning nr. 8, Bibliarium – efter en del drøftelser  Stiftsrådet besluttede ikke at støtte ansøgning nr. 9, analyse af logo.  HHN orienterede om opkrævning af forsikringsbidraget, hvor det vil blive indstillet at opkræve forsikringsbidraget på en måde der bliver jævnere og derfor lettere at budgettere med for menighedsrådene. |
| **14. Ansøgninger** |
| **a. Biskop Peter Birch** (forlader mødet under behandlingen af punktet)  Ansøgning om generel årlig bevilling på 200.000 kr. til ”biskoppens særligeformål”.  PB fremlagde ansøgningen og forlod derefter mødet.  Stiftsrådet besluttede at imødekomme ansøgningen med 200.000 kr. for 2022 og et pro rata-beløb for resten af året 67.500 kr. |
| **b. Sognepræst Thue Gøtterup Petersen**  Ansøgning om støtte på 10.000 kr. til dækning af udgifter i forbindelse med afholdelse af ”Stiftssamtaler”  Stiftsrådet besluttede at imødekomme ansøgningen. |
| **Orienteringspunkter:** |
| **15. Stiftsinitiativprisen 2021**  Det er annonceret på DAP’en med frist 1. august 2021, at prisen tildeles også i år. Der er foreløbig indkommet 3 forslag. Fristen for indstilling af prisen var derfor blevet forlænget til den 1. september 2021 og mediekonsulenten har oplyst, at der laves ekstra reklame for prisen.  Prisen vil blive uddelt ved Landemodet den 2. oktober 2021, begrundes af Stiftsrådets formand og overrækkes af biskoppen.  Prismodtager blev besluttet på Støtteudvalgsmødet inden dette møde. |
| **16. Den fælles kapitalforvaltning**  Orientering ved John Theil Münster  Bilag: Referat fra møde i Stifternes Kapitalforvaltning d. 20. maj 2021.  HEL havde ikke været repræsenteret ved det seneste møde pga. forfald, men det forlyder at der er en kedelig udvikling på statsobligationspapirerne der ser ud til at tabe i værdi. Det går derimod bedre med erhvervsobligationerne, der balancerer.  Der er bestyrelsesmøde igen d 20. oktober, hvor JTM deltager. |
| **Orientering fra udvalg:** |
| **17. Stiftsrådet for Fyens Stift til alle stiftsråd**  Bilag: Information vedr. formandsmøder og fællesmøder i Det Fælles Stiftsråd i 2022  Dette vil blive taget op på første møde i det nye stiftsråd. |
| **18. Religionspædagogisk Udvalg**  Bilag: Referat af mødet den 2. juni 2021 |
| **19. Danske Kirkers Råd**  Bilag: Referat af årsmøde den 12. juni 2021 |
| **20. Mellemkirkeligt Udvalg**  Bilag: Referat af møde den 25. august 2021 |
| **21. Folkekirke & Religionsmøde**  Bilag: Invitation til stiftsrådet om at sende en repræsentant til konferencen ”Leder- og net-værkskonference for kristne og muslimer i Danmark 2021”, der afholdes den 5.-6- november 2021.  Frist for tilmelding er den 2. oktober 2021 og via linket i invitationen.  Ved tilmelding bedes dette venligst oplyst til stiftsrådets formand og til stiftsadministrationen. |
| **22. Folkekirkens Nødhjælp**  Bilag: Referat af FKN-rådsmøde den 23. april 2021  Vil gerne komme og præsentere sig, hvilket bliver rykket til det nye stiftsråd er trådt sammen. |
| **23. Kommende møder – i det nye stiftsråd**  Torsdag den 18. november 2021 kl. 16.00  Torsdag den 10. februar 2022 kl. 16.00  Søren Ødum takkede alle for samarbejdet i den forløbne periode. |
| **24. Eventuelt**  Tove Wissing Bahne efterlyste en procedure/aftale vedr. formidling af stiftsrådet og dets arbejde til menighedsrådene og evt. provstiudvalgene. |

Mødet sluttede kl. 18.41.